L-Estratt segwenti hu meħud kelma b'kelma mill-Kapitlu 14 tal-Manifest Elettorali ta' Alternattiva Demokratika Is-settur tal-ilma matul is-snin ġie traskurat. L-estrazzjoni tal-ilma mill-pjan saret fi kwantitajiet kbar li ma qisitx ir-rata li biha n-natura kienet qed tirrimpjazza l-ilma. Dan ma jgħoddx biss għall-ilma użat b'mod uffiċjali iżda fuq kollox hu rifless fl-eluf ta' li ġew tollerati matul iż-żmien. L-ilma li ttella' minn dawn il- illegali. Alternattiva Demokratika tikkunsidrah bħala serq ta' proprjetà pubblika. L-ilma – riżors strategiku ta' importanza nazzjonali – għandu jkollu prezz realisitku. Fuq medda ta' żmien qasir, kull mhux reġistrata għandha tingħalaq. Fuq medda ta' żmien itwal, b' eċċezzjonijiet strateġiċi bħall-agrikoltura, il-prezz veru tal-ilma għandu jkun rifless fil-konsum tiegħu, fejn għandhom jiġu penalizzati l-prattiċi ħalja, u mhux il-konsum bażiku tal-ilma. Il-konsum bażiku għandu jiġi ssusidjat. Il-Korporazzjoni għas-Servizzi tal-Ilma għandha jkollha kontroll sħiħ fuq il-produzzjoni tal-ilma, li, sussegwentament, għandu jiġi ridistribwit skond il-prioritajiet tal-pajjiż. L-ilma li nixorbu kif ukoll l-ilma li nużaw għal skop domestiku illum joriġina in parti mill-ilma tal-pjan (44%) u in parti hu prodott billi bil-proċess tar-Reverse Osmosis ikun ipproċessat ilma tal-baħar. Dan għal total ta' madwar 29 miljun metru kubu fis-sena. Sal-lum l-ilma tad-drenaġġ ġġenerat fil-Gżejjer Maltin — li hu stmat li fis-sena 2011 kien jammonta għal 24 miljun metru kubu fis-sena (21,858,000 mk f'Malta u 1,982,000 mk f'Għawdex) — qed jintefa' l-baħar, wara li jkun ippurifikat. Alternattiva Demokratika ilha tinsisti li dan d-drenaġġ ippurifikat li qed jintefa' l-baħar hu riżorsa moħlija u għandu valur ekonomiku u soċjali kbir. Huwa teknikament possibli illi b'purifikazzjoni addizzjonali (polishing) dan l-ilma jkun jista' jintuża għall-agrikoltura, għall-industrija u anke għall-konsum pubbliku kif diġa qiegħed isir f'pajjiżi oħra bħal Singapor. L-Awtorità dwar ir-Rizorsi kif ukoll il-Korporazzjoni għas-Servizzi tal-Ilma ilhom issa għaddejjin b'esperimenti biex jistabilixxu l-aħjar użu li jista' jsir minn l-ilma tad-drenaġġ ippurifikat. Saret proposta dwar il-possibilità li jekk il-kwalità tal-ilma ippurifikat tkun waħda aċċettabbli, dan l-ilma jista' jintuża biex l-ilma tal-pjan ikun rikarigat (aquifer recharge). Fil-waqt li Alternattiva Demokratika taqbel ma' dan, tħoss li għandha tissottolinea illi biex dan l-iskop ikun jista' jintlaħaq hu essenzjali li qabel ikun assigurat li l-iskart likwidu li jinxteħet ġos-sistema tad-drenaġġ ikun biss dak aċċettabbli. Biex dan iseħħ irid ikun assigurat li l-industrija, b'mod partikolari l-intrapriżi ż-żgħar ikunu konxji tal-impatt tagħhom meta jagħmlu użu mis-sistema tad-drenaġġ biex fiha jitfgħu kull xorta ta' skart kimiku. Is-sistema ta' kontrolli trid tkun imsaħħa bi spettorat imħarreġ sewwa u b'deterrent effettiv. Huwa meħtieġ li ssir iżjed ħidma biex ikun assigurat li jinġabar iktar ilma tax-xita fl-ibliet u l-irħula tagħna u li dan ikun jista' jintuża. Ma saritx biżżejjed ħidma biex tnaqqas l-impatt tal-għargħar. F'dan il-kuntest huwa importanti li r-restawr tal-widien ikun proċess kontinwu li jħares il-bijodiversità u jassigura li l-ilmijiet akkumulati ma jagħmlux ħsara.
Snippets from AD's electoral manifesto: (40) Water